વડાપ્રધાન નરેન્દ્ર મોદી આજે સવારે 10 વાગ્યે હેલિકોપ્ટર મારફતે કેદારનાથ આવી પહોંચ્યાં હતાં. મહત્વપૂર્ણ બાબતએ રહી કે હેલિકોપ્ટરમાંથી ઉતર્યા બાદ વડાપ્રધાન નરેન્દ્ર મોદીએ લગભગ અડધો કિલોમીટર જેટલું અંતર પગપાળા ચાલીને કાપ્યું હતું. કેદારનાથ મંદિરમાં પ્રવેશતા પહેલા તેમણે નંદિને પ્રણામ કર્યાં હતાં. ત્યાર બાદ મંદિરમાં વિશેષ પૂજા અર્ચના કરી હતી. આ વખતે વડાપ્રધાને રૂદ્રાભિષેક કર્યો હતો. ગળામાં રૂદ્રાક્ષની માળા ધારણ કરી વડાપ્રધાને મંદિરની પ્રદક્ષિણા કરી હતી.